pythainlp/thai-wiki-dataset-v3 huggingface dataset:
กระบวนการ (คอมพิวเตอร์)

ในคอมพิวเตอร์ กระบวนการ (process) เป็นอินสแตนซ์ของโปรแกรมคอมพิวเตอร์ซึ่งใช้ในการสั่งทำงาน ประกอบด้วยรหัสโปรแกรมและข้อมูลที่เป็นกิจกรรมหรือคำสั่งต่าง ๆ โดยการทำงานตามคำสั่งจะแตกต่างกันไปตามระบบปฏิบัติการที่นำมาเรียกใช้
==อ้างอิง==
กระบวนการ (คอมพิวเตอร์)
การประมวลผลพร้อมกัน
เทคโนโลยีระบบปฏิบัติการ
อานันทปุรสาหิบ

อานันทปุระสาหิบ เป็นเมืองในอำเภอรูปนคร บนขอบของเทือกเขาศิวลิก รัฐปัญจาบ ประเทศอินเดีย เมืองแห่งนี้เป็นหนึ่งในเมืองที่ศักดิ์สิทธิ์ที่สุดของศาสนาซิกข์ เนื่องด้วยเป็นที่อยู่ของคุรุซิกข์สองท่านสุดท้าย และยังเป็นที่ที่คุรุโควินทสิงห์ก่อตั้งขาลสา ขึ้นในปี 1699 เมืองแห่งนี้เป็นที่ตั้งของ "เกศครห์สาหิบ" หนึ่งในตัขตะที่สำคัญทั้งห้าของชาวซิกข์
เมืองนี้จึงเป็นสถานที่แสวงบุญสำคัญของชาวซิกข์ และยังเป็นที่จัดงานเทศกาลประจำปี โฮลา โมหัลลา ที่ใหญ่ที่สุด
== อ้างอิง ==
เมืองในรัฐปัญจาบ
คุรุทวาราในรัฐปัญจาบ
ศาสนาซิกข์
กีรตัน

กีรตัน (कीर्तन; Kīrtana) เป็นคำสันสกฤต ที่แปลว่า "การพากย์, การท่องบทสวดมนต์, การเล่าเรื่องหรืออธิบาย" ในขณะเดียวกัน กีรตัน หมายถึงรูปแบบหนึ่งของการแสดงและดนตรีในเชิงศาสนา ตั้งแต่การรายรำไปจนถึงการขับร้องบทสวดมนต์ กีรตันถือเป็นส่วนหนึ่งในการประกอบพิธีกรรมทางศาสนาในทั้งศาสนาฮินดู และศาสนาซิกข์
กีรตันมีรากมาจาก "อนุกิรตัน" (Anukirtana) ในพระเวท  กีรตันมีลักษณะเป็นดนตรีแบบ call-and-response หรือเป็นแบบทำนองสวดมนต์ ประกอบด้วยนักขับร้องหลายคน ร้องเล่าขานเรื่องราวต่าง ๆ ถึงตำนานหรือแสดงความรักและเคารพในเทพเจ้าหรือบุคคลสำคัญไปจนถึงการพูดคุยประเด็นเชิงสาสนาและความเชื่อ บางทีมีการร่ายรำและแสดง "ภาวะ" (bhava) โดยนักร้องด้วย
== อ้างอิง ==
พิธีกรรมในศาสนาซิกข์
พิธีกรรมในศาสนาฮินดู
นาฏศิลป์อินเดีย
ผักเสี้ยน

ผักเสี้ยน  เป็นพืชที่มีถิ่นกำเนิดในเขตร้อนและกึ่งเขตร้อนของทวีปยุโรป, แอฟริกาและเอเชีย เป็นวัชพืชที่พบได้ตามท้องนาและริมลำธาร ผักเสี้ยนเป็นไม้ล้มลุก สูง 30-150 เซนติเมตร ตามลำตันและใบมีขนปกคลุม ใบเป็นใบประกอบ มีใบย่อยรูปไข่กลับหรือรูปใบหอกกลับ 3-5 ใบ ยาว 2.5-5 เซนติเมตร ใบประดับ 3 ใบย่อย ยาว 0.5-2.5 เซนติเมตร ดอกออกเป็นช่อที่ปลายกิ่ง ยาว 5-20 เซนติเมตร ก้านดอกยาว 1-2 เซนติเมตร กลีบเลี้ยงรูปใบหอก ยาวประมาณ 6 มิลลิเมตร กลีบดอกรูปรีหรือรูปไข่ สีขาวหรืออมม่วง ยาวประมาณ 7 มิลลิเมตร ก้านกลีบยาวประมาณ 5 มิลลิเมตร มีเกสรเพศผู้ 6 อัน ก้านชูเกสรร่วมยาว 0.8-2.3 เซนติเมตร ก้านชูอับเรณูสีม่วง ยาว 1-2 เซนติเมตร อับเรณูรูปขอบขนาน สีเขียวอมน้ำตาล ยาว 1-3 มิลลิเมตร รังไข่มีก้านสั้น ๆ ยาว 1-1.4 เซนติเมตร ผลยาว 4-9.5 เซนติเมตร ภายในมีเมล็ดสีน้ำตาลแดงปนดำ ยาวประมาณ 1.5 มิลลิเมตร
ทั้งต้นผักเสี้ยนมีกรดไฮโดรไซยานิก แต่จะลดลงเมื่อนำไปหมักดองหรือถูกความร้อน ผักเสี้ยนนิยมนำไปดอง กินเป็นผักแกล้มหรือกินกับขนมจีนน้ำยา ใบมีสรรพคุณตำพอกฝีและแก้ปวดเมื่อย น้ำคั้นจากใบผสมกับน้ำมัน ใช้แก้ปวดหู
== อ้างอิง ==
==แหล่งข้อมูลอื่น==
JIRCAS : Cleome gynandra : Local Vegetables of Thailand
วงศ์ผักเสี้ยน
ไม้ล้มลุก
วัชพืช
เอ็นซีที 127

เอ็นซีที 127 (NCT 127; ) เป็นกลุ่มย่อยลำดับที่สองของเอ็นซีที ก่อตั้งและปัจจุบันบริหารโดยเอสเอ็มเอนเตอร์เทนเมนต์ ชื่อกลุ่มของพวกเขามาจากการรวมกันของตัวอักษรย่อจากคำว่า นีโอคัลเจอร์เทคโนโลยี (Neo Culture Technology) ซึ่งเป็นความหมายสำหรับสมาชิกที่ไม่จำกัดของหลักและเนื่องจากกลุ่มอยู่ในกรุงโซล ดังนั้นหมายเลข "127" หมายถึงพิกัดลองจิจูดของเมือง
กลุ่มเปิดตัวด้วยอีพีแรก เอ็นซีที #127 เมื่อวันที่ 7 กรกฎาคม ค.ศ. 2016 ประกอบด้วยสมาชิกเจ็ดคน คือ แทยง, แทอิล, ยูตะ, แจฮย็อน, วินวิน, มาร์ก, แฮชัน ต่อมา จอห์นนี และโทย็อง เข้าร่วมในเดือนธันวาคม ค.ศ. 2017 ตามมาด้วย จ็องอู ในเดือนกันยายน ค.ศ. 2018
==สมาชิก==
สมาชิกของกลุ่ม ณ ปี ค.ศ. 2019 ประกอบด้วย:
แทอิล (문태일)
จอห์นนี (서영호)
แทยง (이태용)
ยูตะ (なかもと ゆうた)
โทย็อง(김동영‬)
แจฮย็อน (정윤오)
วินวิน (董思成)
จ็องอู (김정우)
มาร์ก (이민형)
แฮชัน (해찬 / 이동혁)
==ผลงานเพลง==
อัลบั้มเกาหลี
เรกุลาร์-อิเรกุลาร์ (2018)
Neo Zone (2020)
Sticker (2021)
2 Baddies (2022)
อัลบั้มญี่ปุ่น
อะเวกเคน (2019)
== คอนเสิร์ต ==
==รางวัลและการเสนอชื่อ==
==อ้างอิง==
เอ็นซีที
กลุ่มดนตรีเคป็อป
กลุ่มดนตรีแดนซ์สัญชาติเกาหลีใต้
บอยแบนด์เกาหลีใต้
กลุ่มดนตรีที่ก่อตั้งในปี พ.ศ. 2559
ศิลปินสังกัดเอสเอ็มเอนเตอร์เทนเมนต์
กลุ่มดนตรีป็อปสัญชาติเกาหลีใต้
เอสเอ็มทาวน์
ศิลปินสังกัดยูนิเวอร์ซัลมิวสิกกรุป
ผู้ชนะมามาอะวอดส์
ผู้ชนะโกลเดนดิสก์อะวอดส์
ฮเรกฤษณะ

ฮเรกฤษณะ หรือ ฮาเร กฤษณะ (Hare Krishna) อาจหมายถึง
สมาคมกฤษณภาวนามฤตนานาชาติ (International Society for Krishna Consciousness) ซึ่งมีชื่อเรียกทั่วไปว่า "กลุ่มฮเรกฤษณะ" หรือ "การเคลื่อนไหวฮเรกฤษณะ"
ฮเรกฤษณะ (มนตร์) คือมนตร์ในลัทธิไวศณพนิกาย มีอีกชื่อว่า "มหามนตร์"
หเรกฤษณะ (มนตร์)

หเรกฤษณะ (हरे कृष्ण อ่านว่า ฮา เร กริช นะ) หรือ มหามนตร์ เป็นมนตร์ความยาว 16 คำของลัทธิไวษณพในศาสนาฮินดู มนตร์นี้กล่าวถึงทั้งพระกฤษณะและพระราม ตามความเชื่อของลัทธิเคาทิยไวษณพ เป้าหมายของชีวิตคือความรักที่บริสุทธิ์อันมีต่อพระกฤษณะ
มนตร์นี้เป็นที่แพร่หลายไปทั่วตั้งแต่ทศวรรศ 1960 นอกอินเดีย หลังเอ. ซี. ภักติเวทานตะ สวามี ปรภุปาทะ และลัทธิที่เขาก่อตั้ง "สมาคมกฤษณภาวนามฤตนานาชาติ" (เรียกสั้น ๆ ว่า หเรกฤษณะ) เป็นที่รู้จักในโลกตะวันตก
== มนตร์ ==
เนื่องด้วยสันสกฤตเป็นภาษา polysemic จึงทำให้มนตร์นี้มีการแปลและทับศัพท์ที่ต่างกันไปในภาษาอังกฤษ โดยที่การแปลที่หลากหลายแตกต่างกันทั้งหมดนั้นอาจถูกต้องก็ได้
== อ้างอิง ==
มนตร์ฮินดู
เพลนนัม

เพลนนัม (อังกฤษ:PLATINUM/P.L.T;เกาหลี:플래티넘) เป็นกลุ่มบอยแบนด์เกาหลีใต้ที่ก่อตั้งโดย IN MEDIA A&D เปิดตัวครั้งแรกเมื่อวันที่ 9 มกราคม 2019 กับอัลบั้ม "Mad City"  ปัจจุบันประกอบด้วยสมาชิก 7 คนคือ แจส, ฮาจิน, อุนซอบ, แฮกี, ชาบิน, ราเอล และ ซอนมิน 
==ประวัติ==
==สมาชิก==
==ผลงาน==
==อ้างอิง==
อุดงมีชัย

อุดง (ឧដុង្គ) (หรืออาจเรียกได้ว่า อุดงฦาไชย หรือ อุดงมีชัย) เป็นเมืองในประเทศกัมพูชา ตั้งอยู่ในส่วนตะวันตกเฉียงเหนือของจังหวัดกำปงสปือ ตั้งอยู่บริเวณเชิงเขาของ"ภูเขาพนมอุดง"หรือ "เขาพระราชทรัพย์" ประมาณ 40 กิโลเมตรทางตะวันตกเฉียงเหนือของกรุงพนมเปญ เมืองหลวงในปัจจุบัน อุดงมีชัยเป็นที่พำนักของราชวงศ์และเมืองหลวงของกัมพูชามานานกว่า 250 ปีจนถึงปี ค.ศ. 1866 เป็นเมืองหลวงอันยิ่งใหญ่ของพระมหากษัตริย์เขมรหลายศตวรรษที่กระจัดกระจายอยู่บนยอดเขาที่แบ่งเป็นสองส่วน ที่โดดเด่นซึ่งทอดยาวจากตะวันออกเฉียงใต้ไปตะวันออกเฉียงเหนือ
==ชื่อเมือง==

ชื่อของเมืองมาจากคำว่า "อุตตุงฺค" " (उत्तुङ्ग) ในภาษาสันสกฤต แปลว่า "สูง" ซึ่งอาจหมายถึงเขาพระราชทรัพย์  เนื่องจากภูเขาเป็นสถานที่ประกอบพิธีบุญต่างๆ และมีความสำคัญทางศาสนา คำนี้จึงอาจกินความหมายไปที่นัยที่ว่า "ยิ่งใหญ่" หรือ "สูงสุด" ก็ได้
==ดูเพิ่ม==
ประวัติศาสตร์กัมพูชา
==อ้างอิง==
==หนังสือ==
"The Rough Guide Southeast Asia" Rough Guides, 2002 
==แหล่งข้อมูลอื่น==
Brief History of Oudong 
Travels in the Central Parts of Indo-China (Siam), Cambodia, and Laos (Vol. 1 of 2)
จังหวัดกำปงสปือ
เมืองในประเทศกัมพูชา
เมืองหลวงเก่า
การล้อมโฮจูจิโดโนะ

การล้อมโฮจูจิโดโนะ  เป็นส่วนหนึ่งของสงครามเก็มเป ที่เกิดขึ้นเมื่อวันที่ 19 เดือน 11 ปีจูเอ ที่ 2 ตรงกับวันที่ 3 มกราคม พ.ศ. 1727 และเป็นกุญแจความขัดแย้งระหว่าง มินาโมโตะ โนะ โยชินากะ กับญาติของเขา โยริโตโมะ และ โยชิตสึเนะ เพื่อควบคุมตระกูลมินาโมโตะ
ในเวลาเดียวกัน โยชินากะ ตัดสินใจเข้าควบคุมตระกูลจากญาติของเขาที่กำลังเดินทางกลับมายังเกียวโต จากชัยชนะของเขาที่ชิโนฮาระ และ คูริการะ เขาตัดสินใจแยกออกจากตระกูล วางแผนกับมินาโมโตะ โนะ ยูกิอิเอะ เพื่อลักพาตัวอดีตจักรพรรดิโกะ-ชิรากาวะ และตั้งรัฐบาลของพวกเขาเองที่แคว้นทางตอนเหนือของเกียวโต แต่ยูกิอิเอะปฏิเสธและทรยศเขาด้วยการนำเรื่องนี้ไปทูลอดีตจักรพรรดิ ในที่สุดโยชินากะตัดสินใจโจมตีวัดโฮจูจิโดโนะอันเป็นที่ประทับและออกว่าราชการในวัดของอดีตจักรพรรดิโกะ-ชิรากาวะ วางเพลิงเผาฆ่าผู้คุ้มกันและคุมองค์อดีตจักรพรรดิไว้เป็นองค์ประกัน
ณ จุดนี้กองทัพตระกูลมินาโมโตะภายใต้การนำของ ยูกิอิเอะ โยริโตโมะ โยชิตสึเนะ และโนริโยริ เข้าปิดล้อมเมืองหลวงทำให้โยชินากะต้องหนีไป อูจิ จนทำให้เกิด ยุทธการที่อูจิครั้งที่ 2
== อ้างอิง ==
สงครามเก็มเป
เอ็นซีทีดรีม

เอ็นซีทีดรีม (NCT Dream) เป็นกลุ่มย่อยลำดับที่สามของเอ็นซีที  เปิดตัวครั้งแรกในวันที่ 25 สิงหาคม ค.ศ.2016 ด้วยสมาชิกทั้งหมด7คน ประกอบด้วย มาร์ค, เหรินจวิ้น, เจโน่, แฮชาน, แจมิน, เฉินเล่อ และจีซอง
ในวันที่ 14 เมษายน 2020 เอสเอ็มเอนเตอร์เทนเมนต์ได้ประกาศยกเลิกระบบการเข้าศึกษา-จบการศึกษา โดยจะมีเพียงสมาชิก 7 คน มาร์คที่จบการศึกษาเมื่อ 2018 กลับมาเข้าร่วมกลุ่มอีกครั้ง และใช้ระบบหมุนเวียนสมาชิกคล้ายคลึงกับเอ็นซีที ยู โดยมีเหรินจวิ้น เจโน แจมิน เฉินเล่อ และจีซองเป็นสมาชิกหลัก ส่วนแฮชันจะโปรโมตทั้งในเอ็นซีที ยู, เอ็นซีที 127, เอ็นซีทีดรีม และสมาชิกทุกคนสามารถทำกิจกรรมโปรโมตในฐานะสมาชิกของเอ็นซีที แต่ละทีมที่จะได้รับการเปิดตัวในอนาคต
== ประวัติ ==
==สมาชิก==
มาร์ค (마크)
เหรินจวิ้น (런쥔)
อี เจ-โน (제노)
แฮชาน (해찬)
แจมิน (재민)
เฉินเล่อ (천러）
จีซอง (지성)
==ผลงานเพลง==
ฮอตซอส (2021)
กลิชโหมด (2022)
ไอเอสทีเจ (2023)
==รางวัลและการเสนอชื่อ==
== การแสดงคอนเสิร์ต ==
===นักแสดงนำ===
NCT Dream Show (2018)
NCT Dream Tour "The Dream Show" (2019-2020)
NCT Dream – Beyond the Dream Show (2020)
NCT Dream "The Dream Show 2 : In A Dream" (2022-2023)
===การเข้าร่วมคอนเสิร์ต===
SM Town Live World Tour VI (2017–2018)
2020 K-Pop x K-Art Concert Super KPA (2020)
NCT: RESONANCE 'Global Wave' (2020)
SMTOWN LIVE "Culture Humanity" (2021)
SMTOWN LIVE 2022: SMCU EXPRESS @ KWANGYA (2022)
==อ้างอิง==
เอ็นซีที
กลุ่มดนตรีเคป็อป
กลุ่มดนตรีแดนซ์สัญชาติเกาหลีใต้
บอยแบนด์เกาหลีใต้
กลุ่มดนตรีที่ก่อตั้งในปี พ.ศ. 2559
ศิลปินสังกัดเอสเอ็มเอนเตอร์เทนเมนต์
กลุ่มดนตรีป็อปสัญชาติเกาหลีใต้
เอสเอ็มทาวน์
กูลัก

กูลัก (ГУЛаг; Gulag, คำย่อของ สำนักบริหารหลักค่ายแรงงาน) เป็นหน่วยงานราชการเพื่อการกำกับดูแลระบบค่ายแรงงานสหภาพโซเวียต ถูกจัดตั้งโดย วลาดีมีร์ เลนิน และถึงจุดสูงสุดในช่วงการปกครองของ โจเซฟ สตาลิน ระหว่างทศวรรษที่ 1930 ถึงต้นทศวรรษที่ 1950 ผู้พูดภาษาอังกฤษจะใช้คำว่า gulag ในการกล่าวถึงค่ายบังคับแรงงานสหภาพโซเวียต รวมถึงค่ายที่มีอยู่ในยุคก่อนสตาลิน ในค่ายมีนักโทษหลากหลาย ตั้งแต่อาชญากรผู้น้อยไปจนถึงนักโทษการเมือง จำนวนมากถูกตัดสินโดยกระบวนการง่ายๆของตรอยกาของพลาธิการกิจการภายในประชาชน หรือเครื่องมืออื่นๆของการลงโทษนอกระบบกฎหมาย กูลักได้รับการยอมรับว่าเป็นเครื่องมือสำคัญในการปราบปรามทางการเมืองของสหภาพโซเวียต
นักประวัติศาสตร์ชาวฝรั่งเศส Nicolas Werth เขียนใน The Black Book of Communism กล่าวว่า อัตราการเสียชีวิตต่อปีในค่ายกักกันทั้งหมด แตกต่างกัน คือ 5% (ค.ศ.1933) และ 20% (ค.ศ.1942–1943) ในขณะที่ลดลงอย่างมากหลังสงครามโลกครั้งที่ 2 (ประมาณ 1 ถึง 3% ต่อปี เมื่อต้นทศวรรษที่ 1950) ความเห็นพ้องในหมู่นักวิชาการที่ใช้ข้อมูลจากหอเก็บเอกสารของทางการ ตั้งแต่ ค.ศ.1930–1953 ประมาณ 1.5 ถึง 1.7 ล้านคนเสียชีวิต อะเลคซันดร์ โซลเซนิตซิน ผู้ชนะรางวัลโนเบลสาขาวรรณกรรมและผู้รอดชีวิตจากการถูกจองจำ 8 ปีในกูลัก มีชื่อเสียงในระดับสากลด้วยการตีพิมพ์ The Gulag Archipelago ค.ศ.1973 ผู้เขียนเปรียบค่ายกระจายตัวเหมือน "ลูกโซ่ของหมู่เกาะ" ในฐานะผู้เห็นเหตุการณ์เขาอธิบายว่า กูลักเป็นระบบที่ผู้คนทำงานจนตาย อย่างไรก็ตามนักประวัติศาสตร์บางคนตั้งคำถามถึงความน่าเชื่อถือของข้อมูลทั้งหลายดังกล่าว และแทนที่จะพึ่งพาแหล่งวรรณกรรมอย่างหนัก มีนักวิจัยเอกสารที่พบว่า "ไม่มีแผนทำลายล้าง" ต่อประชากรของกูลัก ไม่มีคำสั่งอย่างเป็นทางการที่จะฆ่าพวกเขา และนักโทษถูกปล่อยตัวเป็นจำนวนมากมาย เกินกว่าจำนวนผู้เสียชีวิต
ในเดือนมีนาคม ค.ศ.1940 มีค่ายอำนวยการ (เรียกง่ายๆว่า “ค่าย”) 53 แห่ง นิคมแรงงาน 423 แห่ง เหมืองและเมืองอุตสาหกรรรม ทางตอนเหนือและตะวันออกของรัสเซียและคาซัคสถาน เช่น Karaganda, Norilsk, Vorkuta และ Magadan ที่ค่ายทั้งหลายจะถูกก่อสร้างโดยนักโทษ และดำเนินงานโดยอดีตนักโทษ
=== ประวัติโดยย่อ ===
== บันทึก ==
== อ้างอิง ==
 
โจเซฟ สตาลิน
ประวัติศาสตร์สหภาพโซเวียต
กฎหมายโซเวียต
 
การกักขัง
ท่าอากาศยานนานาชาตินาดี

ท่าอากาศยานนานาชาตินาดี (Nadi International Airport)  เป็นท่าอากาศยานหลักของประเทศฟีจี รวมทั้งเป็นท่าอากาศยานสำคัญในการเชื่อมต่อหมู่เกาะต่างๆในมหาสมุทรแปซิฟิกตอนใต้ ท่าอากาศยานนาดีตั้งอยู่ที่ชายฝั่งด้านตะวันตกของเกาะวีตีเลวู อยู่ห่างจากตัวเมืองนาดี 10 กิโลเมตร ถึงแม่ว่าท่าอากาศยานนาดีจะเป็นท่าอากาศยานที่ใหญ่ที่สุดของประเทศฟีจี แต่อยู่ห่างจากเมืองซูวาซึ่งเป็นเมืองหลวงและเมืองใหญ่สุดของประเทศฟีจีถึง 192 กิโลเมตร
==สายการบินและจุดหมายปลายทาง==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ
ท่าอากาศยานในประเทศฟีจี
เจ้าหญิงมาเรีย คริสตินาแห่งบูร์บง-ซิซิลีทั้งสอง

เจ้าหญิงมาเรีย คริสตินาแห่งบูร์บง-ซิซิลีทั้งสอง (Princess Maria Cristina of Bourbon-Two Sicilies) ประสูติเมื่อวันที่ 10 เมษายน ค.ศ. 1877 ณ กาน ฝรั่งเศส เป็นพระธิดาใน เจ้าชายอัลฟอนโซ เคานต์แห่งคาแซร์ตา และ เจ้าหญิงมาเรีย อันโทเนียตาแห่งบูร์บง-ซิซิลีทั้งสอง
== เสกสมรส ==
พระองค์ทรงเสกสมรสกับ อาร์ชดยุกปีเตอร์ เฟอร์ดินานด์แห่งออสเตรีย เมื่อวันที่ 8 พฤศจิกายน ค.ศ. 1900 ณ เมืองคานส์ ฝรั่งเศส โดยมีพระบุตรร่วมกันดังนี้
อาร์ชดยุกกอทท์ฟรีดแห่งออสเตรีย
อาร์ชดัชเชสเอเลนาแห่งออสเตรีย
อาร์ชดยุกจอร์จ
อาร์ชดัชเชสโรสแห่งออสเตรีย
== อ้างอิง ==
เจ้าหญิงอิตาลี
เจ้าหญิงซิซิลี
ม
เจ้าหญิงตอสคานา
แกรนด์ดัชเชสแห่งทัสกานี
อาร์ชดัชเชสเฮเลเนอแห่งออสเตรีย

อาร์ชดัชเชสเฮเลเนอแห่งออสเตรีย (Helene von Österreich) ทรงเป็นพระธิดาในอาร์ชดยุกเพเทอร์ แฟร์ดีนันท์ แห่งออสเตรีย กับ  เจ้าหญิงมาเรีย คริสตินาแห่งบูร์บง-ซิซิลีทั้งสอง พระชนม์ชีพในวัยเยาว์ของพระองค์นั้นถูกเลี้ยงดูมากับพระเชษฐา พระภคินีและพระขนิษฐาในซัลทซ์บวร์ค และ เวียนนา จนสิ้นสุดสงครามโลกครั้งที่หนึ่ง ครอบครัวของพระองงค์ยึงย้ายไปประทับที่ลูเซิร์น สวิตเซอร์แลนด์
== เสกสมรส ==
อาร์ชดัชเชสเฮเลเนอแห่งออสเตรีย ทรงเสกสมรสกับ ฟิลิปป์ อัลเบรชท์ ดยุกแห่งเวือร์ทเทิมแบร์ค เมื่อวันที่ 24 ตุลาคม ค.ศ. 1923 โดยทรงโดนรถพระอิสริยยศจาก อิมพีเรียลไฮเนส เป็น รอยัลไฮเนส รับพระราชทานพระอิสริยยศ ดัชเชสรัชทายาทแห่งเวือร์ทเทิมแบร์ค พระชายา มีพระธิดาเพียงพระองค์เดียวคือ
เจ้าหญิงมาเรีย-คริสตินาแห่งเวือร์ทเทิมแบร์ค
อาร์ชดัชเชสเฮเลเนอแห่งออสเตรีย สิ้นพระชนม์ลงเมื่อวันที่ 8 กันยายน ค.ศ. 1924 หลัง 1 สัปดาห์ที่พระองค์ประสูติกาลพระธิดา หลังจากนั้นพระสวามีก็ได้เสกสมรสใหม่กับ อาร์ชดัชเชสโรสแห่งออสเตรีย พระขนิษฐาแท้ๆในพระองค์
== อ้างอิง ==
บุคคลที่เกิดในปี พ.ศ. 2446
บุคคลที่เสียชีวิตในปี พ.ศ. 2467
เจ้าหญิงอิตาลี
เจ้าหญิงตอสคานา
ดัชเชสแห่งเวือร์ทเทิมแบร์ค
ราชวงศ์เวือร์ทเทิมแบร์ค
บุคคลจากลินทซ์
บูชารี

บูชารี, ปูชารี (pujari) หรือ อรจักร (archaka) หมายถึงนักบวชฮินดูที่ทำหน้าที่ประกอบพิธีต่าง ๆ ใน โบสถ์พราหมณ์ เช่น พิธีบูชา, อารตี บูชารีส่วนใหญ่มาจากนักบวชที่เป็นพราหมณ์ โดยทั้งบุรุษและสตรี ล้วนเป็นบูชารีได้
== ดูเพิ่ม ==
บัณฑิต
ปุโรหิต
โยคี
ศาสนาฮินดู
นักบวช
อารตี

อารตี (เทวนาครี: आरती; ārtī) คือพิธีกรรมบูชาในศาสนาฮินดู เป็นส่วนหนึ่งของ "บูชา" โดยใช้การถวายแสง (ส่วนมากในรูปของเปลวเพลิง) ต่อเทพฮินดู คำว่า "อารตี" นี้ยังหมายถึงดนตรีหรือเพลงสวดที่ขับร้องขณะทำพิธีถวายแสงไฟด้วย
== ที่มา ==
อารตีมาจากภาษาสันสกฤต आरात्रिक (ArAtrika) อันแปลว่าการกำจัด "ราตรี" (rātrī) คือความมือมิด ในอ้างอิงภาษามารฐีพบระบุไว้ว่า อารตีนั้นมีอีกชื่อคือ "มหานีรันจัน" (Mahaneeranjana; महानीराञ्जना).
== อ้างอิง ==
พิธีกรรมในศาสนาฮินดู
ไฟในวัฒนธรรม
คุรุโควินทสิงห์

คุรุโควินทสิงห์ หรือ คุรุโคพินทสิงห์ (5 มกราคม ค.ศ. 1666 – 7 ตุลาคม ค.ศ. 1708), มีพระนามเดิมว่า โควินทะ ราย เป็นคุรุซิกข์องค์ที่ 10 อาจารย์ทางจิตวิญญาณ นักรบ กวี และนักปรัชญา เมื่อคุรุเตฆ์บะฮาดุรพระบิดาของท่านถูกประหารตัดพระเศียรเพราะไม่ยอมเข้ารับอิสลาม ท่านจึงกลายเป็นผู้นำชาวซิกข์แทนทั้งที่มีพระชนมายุได้เพียง 9 พรรษา โอรสทั้งสี่คนของท่านเสียชีวิตขณะท่านยังมีพระชนม์อยู่ โดยสองท่านเสียชีวิตในสงคราม อีกสองท่านถูกกองทัพจักรวรรดิโมกุลประหาร
ท่านทรงสร้างคุณูปการไว้หลายประการต่อศาสนาซิกข์ รวมทั้งการสร้างกองกำลังนักรบเรียกว่า "ขาลสา" ในปี ค.ศ. 1699 และบัญญัติ "ก 5 ประการ" อันเป็นหลักความเชื่อที่ชาวขาลสาต้องปฏิบัติตามตลอดชีวิต นอกจากนี้ท่านยังทำให้ศาสนาซิกข์มีรูปแบบมากขึ้น ประพันธ์คัมภีร์สำคัญ ๆ ไว้หลายเล่ม และตั้ง "คุรุครันถสาหิพ" เป็นคุรุแทนไว้ตลอดกาล
== อ้างอิง ==
คุรุซิกข์
บุคคลจากรัฐมหาราษฏระ
เลเบิลเอสเจ

เลเบิลเอสเจ (Label SJ) เป็นค่ายเพลงเฉพาะสำหรับซูเปอร์จูเนียร์ ซึ่งก่อตั้งโดยเอสเอ็มเอนเตอร์เทนเมนต์ เมื่อวันที่ 6 พฤศจิกายน ค.ศ. 2015
==ศิลปิน==
กลุ่ม
ซูเปอร์จูเนียร์
กลุ่มย่อย
ซูเปอร์จูเนียร์-เค.อาร์.วาย.
ซูเปอร์จูเนียร์-ที
ซูเปอร์จูเนียร์-เอ็ม
ซูเปอร์จูเนียร์-เอช
ซูเปอร์จูเนียร์-ดีแอนด์อี
โปรเจกต์กลุ่ม
คิม ฮี-ช็อล & คิม จ็อง-โม
เดี่ยว
โจว มี่
กยูฮย็อน
รยออุก
เยซ็อง
==อดีตศิลปิน==
ซูเปอร์จูเนียร์-เอ็ม
*เฮนรี (ค.ศ. 2015–2018)
== ดูเพิ่ม ==
เอสเอ็มเอนเตอร์เทนเมนต์
==อ้างอิง==
==แหล่งข้อมูลอื่น==
เว็บไซต์อย่างเป็นทางการ  
ซูเปอร์จูเนียร์
อุบัติการณ์ซีอาน

อุบัติการณ์ซีอาน เป็นวิกฤตการณ์ทางการเมืองที่เกิดขึ้นในซีอาน, สาธารณรัฐจีน ในปี ค.ศ. 1936  เจียง ไคเชก ผู้นำแห่งสาธารณรัฐจีน ได้ถูกควบคุมตัวโดยลูกน้องของเขา นายพล จาง เสวียเหลียง และหยาง หู่เฉิง เพื่อบังคับให้พรรคชาตินิยมจีนที่ปกครองอยู่(ก๊กมินตั๋งหรือ KMT) เปลี่ยนนโยบายเกี่ยวกับจักรวรรดิญี่ปุ่นและพรรคคอมมิวนิสต์จีน(CPC)
ก่อนเกิดเหตุอุบัติการณ์ เจียง ไคเชกได้มุ่งเน้นไปที่การสู้รบปราบปรามกับคอมมิวนิสต์ภายในประเทศจีนมากกว่าภัยคุกคามภายนอกจากญี่ปุ่น หลังเหตุอุบัติการณ์, เจียงได้ยอมร่วมมือกับคอมมิวนิสต์ในการต่อต้านญี่ปุ่น วิกฤตการณ์ได้สิ้นสุดลงภายหลังจากการเจราจาสองสัปดาห์ ซึ่งเจียงได้รับการปล่อยตัวในที่สุด และเดินทางกลับสู่เมืองหนานจิง พร้อมกับจาง เจียงได้ตกลงที่จะยุติสงครามกลางเมืองกับพรรคคอมมิวนิสต์ และเริ่มเตรียมความพร้อมสำหรับสงครามที่กำลังจะเกิดขึ้นกับญี่ปุ่น
==อ้างอิง==
เหตุการณ์ในประเทศจีน
จาง เสฺวเหลียง

จาง เสฺวเหลียง (; Chang Hsueh-liang; 3 มิถุนายน ค.ศ. 1901 [บางแหล่งก็ว่า ค.ศ. 1898 หรือ 1900] – 15 ตุลาคม ค.ศ. 2001) ภายหลังใช้ชื่อว่า พีเทอร์ เอช. แอล. จาง (Peter H. L. Chang) และมีฉายาว่า เช่าไชว่ (少帥; "จอมพลหนุ่ม") เป็นผู้ปกครองภาคตะวันออกเฉียงเหนือของจีนและพื้นที่ส่วนใหญ่ในภาคเหนือของจีนโดยพฤตินัยหลังจาง จั้วหลิน (張作霖) บิดาของเขา ผู้มีฉายาว่า ต้าไชว่ (大帥; "จอมพลเฒ่า") ถูกญี่ปุ่นลอบสังหารในวันที่ 4 มิถุนายน ค.ศ. 1928
จาง เสฺวเหลียง เป็นชนวนให้เกิดอุบัติการณ์ซีอาน (西安事變) เมื่อ ค.ศ. 1936 เพราะจาง เสฺวเหลียง และคนอื่น ๆ จับเจียง ไคเชก หรือเจี่ยง เจี้ยฉือ (蔣介石) ผู้นำจีนจากพรรคชาตินิยม (國民黨) ไปขังไว้ เพื่อบีบให้พรรคชาตินิยมยอมสงบศึกกับพรรคสังคมนิยม (共产党) ที่ก่อกบฏ ทั้งต้องยอมก่อตั้งแนวร่วมต่อต้านญี่ปุ่นที่เข้ามายึดครองแมนจูเรีย ดังนั้น เจี่ยง เจื้อฉือ จึงจับจาง เสฺวเหลียง ขังอยู่ในบ้านเป็นเวลากว่า 50 ปี ช่วงแรกขังไว้ ณ บ้านในจีนแผ่นดินใหญ่ ภายหลังจึงย้ายไปขังในไต้หวัน แต่พรรคสังคมนิยมถือว่า จาง เสฺวเหลียง เป็นวีรบุรุษผู้รักชาติเพราะเหตุการณ์นี้
==อ้างอิง==
ทหารชาวจีน
ชาวจีนที่มีอายุเกิน 100 ปี
บุคคลจากศาสนาพุทธที่เปลี่ยนไปนับถือศาสนาคริสต์
ท่าอากาศยานนานาชาติมัคตัน–เซบู

ท่าอากาศยานนานาชาติมัคตัน–เซบู (Tugpahanang Pangkalibutan sa Mactan–Sugbo, Paliparang Pandaigdig ng Mactan–Cebu)  เป็นสนามบินในเขตกิตนางคาบีซายาอัน และเป็นสนามบินนานาชาติที่มีผู้โดยสารมากเป็นอันดับที่สองของประเทศ ตั้งอยู่ที่เมืองลาปู-ลาปูบนเกาะมัคตัน ส่วนหนึ่งของเขตปริมณฑลเซบู สนามบินแห่งนี้จัดการโดยองค์การท่าอากาศยานนานาชาติมัคตัน–เซบู และมีพื้นที่ 797 เฮกตาร์ มีทางวิ่งเพียงทางเดียว ระยะทาง  ซึ่งสร้างโดยกองทัพอากาศสหรัฐใน ค.ศ. 1956 เพื่อใช้เป็นสนามบินฉุกเฉิน จนมีชื่อเรียกอีกชื่อว่า ฐานทัพอากาศมัคตัน
== อ้างอิง ==
== แหล่งข้อมูลอื่น ==
ท่าอากาศยานนานาชาติมัคตัน–เซบู
องค์การท่าอากาศยานนานาชาติมัคตัน–เซบู
ท่าอากาศยานนานาชาติมัคตัน–เซบู - flight status and updates for travelers to and from Cebu
ม
เรนาตู เอากุสตู

เรนาตู เอากุสตู เป็นนักฟุตบอลชาวบราซิล ปัจจุบันเล่นตำแหน่งกองกลางให้กับเป่ย์จิงกั๋วอันและทีมชาติบราซิล เขาเป็นหนึ่งในผู้เล่นที่ติดทีมชาติในการแข่งขันฟุตบอลโลก 2018 ที่ประเทศรัสเซีย และทำประตูในรอบก่อนรองชนะเลิศ นัดที่แพ้เบลเยียม 1–2 จนต้องตกรอบ
== อ้างอิง ==
== แหล่งข้อมูลอื่น ==
Renato Augusto  at Guardian Stats Centre
A name to remember: Renato Augusto
นักฟุตบอลชาวบราซิล
นักฟุตบอลทีมชาติบราซิล
บุคคลจากรีโอเดจาเนโร
ผู้เล่นไบเออร์ 04 เลเวอร์คูเซิน
ผู้เล่นสโมสรฟุตบอลเป่ย์จิงกั๋วอัน
กองกลางฟุตบอล
ผู้เล่นในบุนเดิสลีกา
ผู้เล่นในไชนีสซูเปอร์ลีก
นักฟุตบอลในโอลิมปิกฤดูร้อน 2016
ผู้เล่นในฟุตบอลโลก 2018
ผู้เล่นในกังเปโอนาตูบราซีเลย์รูแซรียีอา
จาง จั้วหลิน

จาง จั้วหลิน (19 มีนาคม ค.ศ. 1875 - 4 มิถุนายน ค.ศ. 1928) เป็นทหารชาวจีนผู้มีอิทธิพลและขุนศึกในช่วงสมัยขุนศึกในประเทศจีน ขุนศึกแห่งแมนจูเรีย ตั้งแต่ปี ค.ศ. 1916 ถึง 1928 และเผด็จการของรัฐบาลจีนในปี ค.ศ. 1927 และ 1928 เขาได้ลุกขึ้นจากการปล้นเพื่ออำนาจและอิทธิพล มีเพียงที่จะถูกขัดขวางโดยความทะเยอทะยานที่มากเกินไปของเขาเองและอดีตผู้หนุนหลังของเขาคือ กองทัพคันโตของญี่ปุ่น
การหนุนหลังโดยญี่ปุ่น จางได้ประสบความสำเร็จในการสร้างอิทธิพลทางการเมืองในสาธารณรัฐจีนในช่วงต้นปี ค.ศ. 1920 การเข้ารุกจีนตอนใต้(China proper) ในเดือนตุลาคม ค.ศ. 1924 ในสงคราม จื๋อลี่-เฟิ่งเทียน ครั้งที่สอง เขาได้เข้าควบคุมเป่ย์จิง(ปักกิ่ง) รวมทั้งรัฐบาลที่ได้เป็นที่ยอมรับในระดับสากล, ในเดือนเมษายน ค.ศ. 1926 เขาได้แต่งตั้งตัวเองเป็นจอมพลสูงสุดแห่งสาธารณรัฐจีนในเดือนมิถุนายน ค.ศ. 1927 เป็นการแสดงให้เห็นถึงความสำเร็จอย่างสูงของเขา แต่ผลที่ตามมากลับพ่ายแพ้อย่างรวดเร็ว: เศรษฐกิจของแมนจูเรีย พื้นฐานอำนาจของจางถูกโค่นล้มโดยนโยบายของเขาเอง และล่มสลายในช่วงฤดูหนาว ปี ค.ศ. 1927 เขาได้ประสบความปราชัยโดยกองทัพปฏิวัติแห่งชาติจีนของพรรคชาตินิยมจีนภายใต้การนำโดยจอมทัพ เจียง ไคเชก ในเดือนพฤษภาคม ค.ศ. 1928 ได้ละทิ้งเป่ย์จิงในต้นเดือนมิถุนายน เพื่อกลับไปยังที่แมนจูเรีย เขาได้ถูกสังหารโดยการวางระเบิด เจ้าหน้าที่ทหารแห่งกองทัพคันโตที่โกรธเคือง เมื่อ 4 มิถุนายน ค.ศ. 1928; ยุคสมัยอันระยะสั้นๆของเขาที่เขาสร้างขึ้นเป็นอันสิ้นสุดของขุนศึกจีนในเดือนธันวาคม
==อ้างอิง==
Behr, Edward. The Last Emperor. Bantam. 1987. ISBN 0-553-34474-9.
Bonavia, David. China's Warlords. New York: Oxford University Press. 1995. ISBN 0-19-586179-5
* Hata, Ikuhiro. "Continental Expansion: 1905-1941". In The Cambridge History of Japan. Vol. 6. Cambridge University Press. 1988
Suleski, Ronald. (2002). Civil Government in Warlord China: Tradition, Modernization and Manchuria New York: Peter Lang.
"War?" TIME Magazine September 8, 1924. Retrieved August 24 2011.
==แหล่งข้อมูลอื่น==
ทหารชาวจีน
จอมพลสูงสุด
สถาปัตยกรรมฮินดู

สถาปัตยกรรมฮินดู หมายถึงระบบดั้งเดิมของสถาปัตยกรรมในศาสนสถาน, สุสาน และอาคารอื่น ๆ ที่ใช้งานในเชิงศาสนาฮินดู วิทยาศาสร์และหลักการของสถาปัตยกรรมฮินดูนั้นมีอธิบายไว้ในวาสตุศาสตร์และศิลปศาสตร์ ซึ่งรวมไปถึงการสร้างรูปเคารพ ภาพแกะสลักหินและจิตรกรรม โบสถ์พราหมณ์ส่วนใหญ่ถูกทำลายไปในช่วงยุคกลางของอินเดีย ซึ่งปกครองโดยจักรวรรดิของชาวมุสลิม
== โบสถ์พราหมณ์ (มณเทียร) ==

สถาปัตยกรรมโบสถ์พราหมณ์ มีรูปแบบที่หลากหลาย กระนั้นธรรมชาติของโบสถ์พราหมณ์ทุกแห่งจะเหมือนกัน อันประกอบด้วยโถงในสุดเรียกว่า "ครรภคฤห์" เป็นที่ประดิษฐานรูปเคารพคือมูรติ จากนั้นจึงมีโครงสร้างอื่น ๆ ที่สร้างขึ้นเพื่อรายล้อมห้องครรภคฤห์นี้ องค์ประกอบสำคัญอื่น ๆ ได้แก่ ศิขร (อินเดียเหนือ) หรือ วิมาน (อินเดียใต้) คือส่วนโครงสร้างหอที่ครอบห้องครรภคฤห์นี้ไว้ ตัวอาคารศาลมักเว้นพื้นที่ไว้สำหรับการ "ปริกรม" (parikrama; circumambulation ), มณฑป คือโถงรวมตัวสำหรับศาสนิกชนประกอบพิธีกรรม บางครั้งยังพบ อันตราล  เชื่อมระหว่างมณฑปและห้องครรภคฤห์ มณฑปนั้นอาจพบมากกว่าหนึ่งมณฑปก็ได้ แตกต่างกันไปตามขนาดของมณเทียร บางครั้งยังพบศาลาพิเศษสำหรับการร่ายรำโดยเฉพาะ เรียกว่า "นาฏมณเทียร" เช่นที่Koranak Sun Temple และบ่อน้ำที่เรียกว่า "Kunda" สำหรับการสรงน้ำ
=== โคปุรัม ===

โคปุรัม เป็นโครงสร้างสำคัญที่ขาดไม่ได้ของโบสถ์ โคปุรัมคือหอทางเข้า มักสร้างอย่างวิจิตรงดงาม และนิยมสร้างให้มีขนาดยิ่งใหญ่โดยเฉพาะในอินเดียใต้ (สถาปัตยกรรมดราวิเดียน)
== อาราม (มาถ) ==
อารามในศาสนาฮินดู เช่น มาถ (Matha) และ อาศรม ประกอบด้วยคอมเพล็กซ์ของโบสถ์ กุฏิของสาธุ ฯลฯ ในศาสนาฮินดูบางกระแสจะพบภาชนกุตีร์ (Bhajana Kutir) ซึ่งเป็นที่ทำสมาธิของสาธุ
== สุสาน (สมาธิ) ==
สมาธิ (สถานที่) คือสุสานที่อาจบรรจุศพหรือไม่บรรจุศพ เป้าหมายหลักของสมาธิคือสร้างขึ้นเพื่อระลึกถึงบุคคลนั้น ๆ มากกว่า
== ราชรถ (รัถ) ==

ในสถานที่ของฮินดูบางแห่งจะพบอาคารหนึ่งที่เรียกว่า "รัถ" คืออาคารที่สร้างเป็นรูปราชรถขนาดใหญ่
== ซุ้มทางเข้า (โตรณะ) ==
โตรณะ (Torana) คือซุ้มทางเข้าศาสนสถาน เทียบได้กับโทริอิของจินจะในญี่ปุ่น
== เสา (สตมภ์) ==
สตมภ์ คือเสาที่สร้างขึ้นเพื่อระลึกหรือแสดงการเคารพต่อเทพหรือบุคคล ส่วนเสาที่พบตรงทางเข้านั้นจะเรียกว่า ธวัช บางครั้งใช้เป็นเสาธงหรือประดับด้วยศิวลึงค์และสัตว์ศักดิ์สิทธิ์
== ฉัตรี ==

ฉัตรีคือโครงสร้างศาลาทรงโดม มีรากฐานมาจากสถาปัตยกรรมราชสถาน
== ฆาฏ ==

ฆาฏคือบันไดทางลงแม่น้ำ  โดยเฉพาะแม่น้ำหรือทะเลสาบศักดิ์สิทธิ์
== โคศาลา ==
โคศาลาคือที่อยู่ของวัว ในฐานะเป็นสัตว์ศักดิ์สิทธิ์ของฮินดู จึงมีการสร้างโคศาลาขึ้นเพื่อไว้เป็นที่อยู่ของสัตว์จำพวกวัว กระทิง
== อ้างอิง ==
== บรรณานุกรม ==
==แหล่งข้อมูลอื่น==
Vijayanagara architecture
Sthapatyaveda (Temple Architecture) on Hindupedia, the Hindu Encyclopedia
 
สถาปัตยกรรมอินเดีย
ศาสนาฮินดู